**Jan Snopek** (s. 22. kesäkuuta 1976 Praha, Tšekkoslovakia) on tšekkiläinen jääkiekkopuolustaja, joka siirtyi tammikuussa 2013 Serie A:n Milano Rossobluhun. Isokokoinen Snopek on pelityyliltään peruspuolustaja. Hänen vahvuudet ovat fyysisyys ja kahden suunnan pelaaminen. Snopek jää toisinaan vastustajastaan jälkeen ja saa tätä kautta melko helposti jäähyjä. Hän saa vastuuta alivoimalla. Oikealta laukova Snopek on pelannut suurimman osan urastaan Tšekin Extraliigaa ja on liigan kaikkien aikojen jäähypörssissä viides kerttyään 633 runkosarjaottelussa 1147 jäähyminuuttia.

Ura
---

### Seuraura

HC Sparta Prahan kasvattama Snopek siirtyi jo 17-vuotiaana pelaamaan OHL-joukkue Oshawa Generalsiin kaudeksi 1993–1994. Ensimmäinen kausi toi siellä 52 runkosarjaottelussa viisi syöttöpistettä, mutta seuraavalla kaudella 1994–1995 Snopek teki Generalsissa läpimurtonsa tekemällä 64 runkosarjaottelussa tehot 14+30=44, joilla hän oli joukkueen tehokkain puolustaja. Edmonton Oilers varasi Snopekin 109. pelaajana NHL:n varaustilaisuudessa 1995. Hän pelasi vielä kaksi seuraavaa kautta Generalsissa, joista jälkimmäinen kausi 1996–1997 päättyi OHL:n mestaruuteen. Snopek valittiin Memorial Cup -turnauksen tähdistökentälliseen.

Kaudeksi 1997–1998 Snopek palasi Eurooppaan ja siirtyi pelaamaan ensimmäiset miesten pelinsä Ruotsin Elitserienin Västerås IK:n. Hän teki siellä 34 runkosarjaottelussa tehot 2+7=9. Snopek pelasi myös kaksi AHL-ottelua Saint John Flamesissa keväällä 1998. 

Kaudeksi 1998–1999 Snopek palasi kotimaahansa ja siirtyi pelaamaan Extraliigaa HC Karlovy Varyn joukkueeseen. Hän pelasi joukkueessa kevääseen 2000 asti. Snopek pelasi Extraliigassa seuraavat yksitoista kautta. Vuodet 2000–2002 kului HC Slavia Prahassa ja vuodet 2002–2004 hän pelasi HC Znojemští Orlissa. Snopek keräsi kaudella 2003–2004 Extraliigan yhden kauden jäähyennätyksensä 136 minuutillaan, joilla hän voitti liigan jäähypörssin. Snopek voitti myös 68 minuutillaan kevääseen 2004 pudotuspelien jäähypörssin. Kaudella 2004–2005 hän teki HC Pardubicessa Extraliigan yhden kauden piste-ennätyksensä tehoilla 5+21=26. Snopek oli joukkueen tehokkain puolustaja ja hän sijoittui puolustajien pistepörssissä kuudenneksi HC Znojemští Orlin Radim Bičánekin kanssa. Snopek voitti keväällä 2005 Tšekinmestaruuden.

Snopek pelasi Pardubicessa kevääseen 2009 asti. Hän toimi joukkueen kapteenina vuodet 2007–2009. Snopek siirtyi kaudeksi 2009–2010 vuoden mittaisella HC České Budějovicen riveihin. Toukokuussa 2010 hän teki vuoden mittaisen jatkosopimuksen joukkueen kanssa. Snopek kuitenkin siirtyi kesken kauden 2010–2011 Suomeen ja SM-liigajoukkue Oulun Kärppiin tammikuussa 2011 loppukauden kestävällä sopimuksella. Hänen omien sanojensa mukaan Kärpät kiinnostuivat hänestä jo pari vuotta aiemmin, mutta Snopek siirtyi joukkueeseen vasta kuluneella kaudella, kun hänen HC České Budějovicen kanssa olleessa sopimuksessa oli optio ulkomaille siirtymisestä.

Huhtikuussa 2011 Snopek teki yksivuotisen jatkosopimuksen Kärppien kanssa. Hän osoittautui syyskaudella kuitenkin pettymykseksi ja ajautui välillä myös kokoonpanon ulkopuolelle. Snopek paransi kuitenkin kevätkaudella puolustusvarmuuttaan. Hän ei kauden jälkeen jatkanut Kärpissä vaan teki sopimuksen kazakstanilaisen Beibarys Atıraw’n kanssa. Snopek siirtyi Kazakstanista kesken kauden Norjan pääsarjan Stjerneniin, josta siirtyi vielä saman kauden aikana Serie A:n Milano Rossobluhun.

### Maajoukkueura

Snopek edusti Tšekkiä kolmen ottelun verran Euro Hockey Tour -tasolla kaudella 2003–2004.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1993–1994 | Oshawa Generals | OHL | 52 | 0 | 5 | 5 | 51 | – | – | – | – | – |
| 1994–1995 | Oshawa Generals | OHL | 64 | 14 | 30 | 44 | 97 | 7 | 0 | 1 | 1 | 4 |
| 1995–1996 | Oshawa Generals | OHL | 64 | 7 | 28 | 35 | 79 | 5 | 0 | 0 | 0 | 2 |
| 1996–1997 | Oshawa Generals | OHL | 57 | 10 | 32 | 42 | 103 | 15 | 2 | 7 | 9 | 24 |
| 1997–1998 | Västerås IK | Elitserien | 34 | 2 | 7 | 9 | 42 | – | – | – | – | – |
|  | Saint John Flames | AHL | 2 | 0 | 0 | 0 | 0 | – | – | – | – | – |
| 1998–1999 | HC Karlovy Vary | ČEL | 46 | 0 | 4 | 4 | 85 | – | – | – | – | – |
| 1999–2000 | HC Karlovy Vary | ČEL | 49 | 3 | 9 | 12 | 46 | – | – | – | – | – |
| 2000–2001 | HC Slavia Praha | ČEL | 51 | 5 | 6 | 11 | 82 | 11 | 0 | 2 | 2 | 6 |
| 2001–2002 | HC Slavia Praha | ČEL | 36 | 0 | 5 | 5 | 66 | 9 | 0 | 0 | 0 | 8 |
| 2002–2003 | HC Znojemští Orli | ČEL | 52 | 7 | 10 | 17 | 92 | 6 | 2 | 0 | 2 | 30 |
| 2003–2004 | HC Znojemští Orli | ČEL | 51 | 5 | 7 | 12 | 136 | 7 | 1 | 0 | 1 | 68 |
| 2004–2005 | HC Pardubice | ČEL | 50 | 5 | 21 | 26 | 60 | 16 | 2 | 1 | 3 | 36 |
| 2005–2006 | HC Pardubice | ČEL | 52 | 3 | 9 | 12 | 104 | – | – | – | – | – |
| 2006–2007 | HC Pardubice | ČEL | 48 | 2 | 6 | 8 | 132 | 18 | 1 | 2 | 3 | 34 |
| 2007–2008 | HC Pardubice | ČEL | 52 | 4 | 9 | 13 | 94 | – | – | – | – | – |
| 2008–2009 | HC Pardubice | ČEL | 52 | 2 | 7 | 9 | 92 | 7 | 0 | 0 | 0 | 43 |
| 2009–2010 | HC České Budějovice | ČEL | 52 | 4 | 8 | 12 | 112 | 5 | 0 | 1 | 1 | 6 |
| 2010–2011 | HC České Budějovice | ČEL | 42 | 2 | 12 | 14 | 46 | – | – | – | – | – |
|  | Kärpät | SM-liiga | 18 | 2 | 2 | 4 | 26 | 3 | 1 | 0 | 1 | 4 |
| 2011–2012 | Kärpät | SM-liiga | 57 | 1 | 9 | 10 | 52 | 4 | 0 | 0 | 0 | 4 |
| 13 kautta | yhteensä | ČEL | 633 | 42 | 113 | 155 | 1147 | 79 | 6 | 6 | 12 | 231 |
| 2 kautta | yhteensä | SM-liiga | 75 | 3 | 11 | 14 | 78 | 7 | 1 | 0 | 1 | 8 |
| 1 kausi | yhteensä | Elitserien | 34 | 2 | 7 | 9 | 42 | – | – | – | – | – |

Lähteet
-------

* Jan Snopek The Internet Hockey Databasessa (englanniksi)
* Jan Snopek Eurohockey-sivustolla (englanniksi)
* Jan Snopek *Elite Prospects*. Everysport Media Group AB.  (englanniksi)
* Jan Snopek Jatkoaika.comissa (Internet Archive)

### Viitteet

1. ↑  Jan Snopek – Oulun Kärpät
2. 1 2 3  Onnela, Janne: Hiilikaivosten mies  5.3.2012. Jatkoaika.com. Viitattu 10.4.2012.
3. ↑  Jatkoaika.com
4. 1 2 3 4 5  EliteProspects
5. ↑  Vansa, Antonín: Snopek se vrací do kádru HC MOUNTFIELD  24.5.2010. HC Mountfield. Viitattu 21.1.2011. (tšekiksi)
6. ↑  Jan Snopek uusin Kärppä  21.1.2011. Jatkoaika.com. Viitattu 21.1.2011.
7. ↑  Vondrka Kärppien uusin hankinta – runkopelaajille jatkosopimuksia  6.4.2011. Jatkoaika.com. Viitattu 9.4.2011.
8. ↑  Savonen, Ilari: Vondrka ensimmäisenä ulos ovesta  17.11.2011. Jatkoaika.com. Viitattu 10.4.2012.
9. ↑  Sihvonen ja Snopek idän valloitukseen *Jatkoaika.com*.  24.8.2012. Jatkoaika. Viitattu 26.8.2012.
10. ↑  Jan Snopek, nuova colonna rossoblu Hockey Milano Rossoblu. Viitattu 1.2.2013. (italiaksi)[vanhentunut linkki]